《大台和诗舲》
清代·乔重禧

兴京王业自天开，捺钵频添驻䟆台。万马横驱厨岭下，六龙晓渡大河来。

国陵地迥风云壮，辽塞秋深雨雪催。才子櫜鞬勤载笔，饶歌应陋上之回。

作者简介：江苏上海人，字鹭洲。精鉴别，周鼎汉砖、法书名画，入目立辨真伪。游京师，名公巨卿，折节与交，一时有才子之目。工书，其字颇为沪人所重。有《陔南池馆遗集》。